17. ΑΝΑΓΚ. ΝΟΜΟΣ υπ’ αριθ. 347 της 2/9 Απρ. 1968 (ΦΕΚ Α΄ 75) Περί τροποποιήσεως και συμπληρώσεως της περί Λέσχης Αξιωματικών Ενόπλων Δυνάμεων Νομοθεσίας. Άρθρ.1.-1.Η Λέσχη Αξιωματικών Ενόπλων Δυνάμεων αποτελεί Νομικόν Πρόσωπον Δημοσίου Δικαίου, εν ταυτώ δε και Στρατιωτικόν Κατάστημα, υπαγόμενον υπό τας διαταγάς του Υπουργού Εθνικής Αμύνης. 2.Αύτη απολαύει απασών των ατελειών και προνομίων του Δημοσίου. Άρθρ.2.-Η αληθής έννοια της διατάξεως του άρθρ. 5 παρ. 12 του Π.Δ/τος της 29 Μαΐου/30 Ιουν. 1933 (ΦΕΚ 170) «περί Κανονισμού Διοικήσεως και Εσωτερικής Υπηρεσίας της Στρατιωτικής Λέσχης Φρουράς Αθηνών» (νυν Λέσχης Αξιωματικών Ενόπλων Δυνάμεων) προβλεπούσης τας περί προσλήψεως ιδιωτικού προσωπικού, είναι ότι το ούτω προσλαμβανόμενον προσωπικόν συνδέεται μετά του Νομικού Προσώπου της Λέσχης δι’ υπηρεσιακής σχέσεως δημοσίου δικαίου. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 